
	E L Ő T E R J E S Z T É S

	Sülysáp Város Önkormányzata Képviselő-testületének

	2022. április 28-án tartandó munkaterv szerinti ülésére

	4. napirendi ponthoz

	

	

	Tárgy:
	Háziorvosi ügyeleti szolgáltató éves beszámolója

	Készítette:
	Dr. Rus János ügyvezető Inter-Ambulance Zrt. / Doma Bernadett testületi ügyintéző

	Jóváhagyta:
	dr. Tóth Krisztina jegyző

	Véleményezi:
	HSZB

	Döntés módja:
	nyílt szavazás, egyszerű szótöbbség

	Mellékletek:
	Beszámoló


Tisztelt Képviselő-testület!

Az egészségügyi alapellátásról szóló 2015. évi CXXIII. törvény 10. § (1) bekezdése szerint az alapellátáshoz kapcsolódóan - e feladatok rendelési időn kívüli ellátására - háziorvosi, házi gyermekorvosi és fogorvosi ügyeleti ellátásról kell gondoskodni, amit önkormányzatunk feladat-ellátási szerződések keretében biztosít. 
Az Inter-Ambulance Egészségügyi és Szolgáltató Zrt.-vel a háziorvosi és házi gyermekorvosi ügyeleti ellátásra kötött feladat-átadási szerződés III. fejezet 19. pontja szerint a szolgáltató köteles évente egy alkalommal írásos beszámolót készíteni, továbbá válaszolni a felmerült kérdésekre. A beszámoló megtételének időpontjáról a megbízók írásban külön értesítik a szolgáltatót, ennek legkésőbbi időpontja minden naptári év május 31. napja.

Kérem a fentiek alapján előterjesztett ügyeleti beszámoló szíves megtárgyalását és elfogadását.
…/2022. (IV. 28.) ÖKT határozati javaslat

Sülysáp Város Önkormányzatának Képviselő-testülete az Inter-Ambulance Egészségügyi és Szolgáltató Zrt. (székhelye: 1145 Budapest, Thököly út 165. 1. em. 5.; cgj.: 01-10-047813) az egészségügyi alapellátásról szóló 2015. évi CXXIII. törvény 10. § (1) bekezdése, valamint az önkormányzattal fennálló Feladat-átadási szerződés III. fejezet 19. pontja alapján előterjesztett 2021. évi beszámolóját – megköszönve munkájukat – elfogadja.

Határidő: azonnal

Felelős: polgármester

Sülysáp, 2022. április 21.

Horinka László

